De quin tema parla el text següent?
Skópelos (en grec Σκόπελος) és una illa grega de l'Egeu occidental, una de les Espòrades Septentrionals. Skópelos se situa a l'est de la Grècia continental, al nord-est de l'illa d'Eubea, i forma part del departament de Magnèsia i de la regió de Tessàlia. Les seves màximes altituds són el mont Delfi (681 m), al centre de l'illa, i Palouki (546 m), al sud-est. Amb una superfície de 95 km², Skópelos és lleugerament més gran que Míkonos i més petit que Santorí. Les illes habitades més properes són Escíatos a l'oest i Alónnissos a l'est. L'any 2001 tenia 4.696 habitants. La capital, també anomenada Skópelos o Khora (3.027 habitants), n'és el port principal i és el cap del municipi que forma l'illa, que comprèn també les comunitats de Glossa (1.195 habitants) i Neo Klima o Èlios (415 habitants). Antigament es va dir Peparethos (en llatí Peparethus). Segons Plini el Vell abans es va dir Staphylos, que és el nom d'un rei mític. L'illa tenia tres ciutats, una de les quals portava el mateix nom que l'illa, i va patir un terratrèmol el 426 aC. Fou atacada per Alexandre de Feres. A mitjan segle iv aC es va apoderar de l'illa d'Halonnesos i en represàlia fou devastada per Filip II de Macedònia. El 207 aC, Filip V de Macedònia va guarnir la ciutat per defensar-la contra els romans i finalment fou destruïda el 200 aC per evitar la conquesta per part d'aquests. Finalment va passar a mans romanes (146 aC), romanes d'Orient (330 dC), venecianes (1204) i otomanes (1538), fins que el 1830 va entrar a formar part del nou estat grec. Fou ocupada per les potències de l'Eix entre 1941 i 1944.
El text tracta sobre geografia.